**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**Σας ενημερώνουμε ότι στην ΕΡΤ1 προγραμματίστηκαν από τη ΔΕΥΤΕΡΑ 11 ΣΕΠΤΕΜΒΡΙΟΥ 2023 οι παρακάτω ελληνικές ταινίες, τις εξής ημέρες και ώρες:**

**Δευτέρα 11/9/2023, στις 20.00: «Ο Καζανόβας» Κ WEBTV**

**Κωμωδία, παραγωγής 1963**  
**Σκηνοθεσία:** Σωκράτης Καψάσκης

**Σενάριο:** Κώστας Νικολαΐδης, Ναπολέων Ελευθερίου

**Διεύθυνση φωτογραφίας:** Giovanni Varriano

**Μοντάζ:** Κώστας Φιλίππου

**Μουσική επιμέλεια:** Χρήστος Μουραμπάς

**Τραγούδια:** Γιώργος Μητσάκης

**Παίζουν:** Κώστας Χατζηχρήστος, Λάμπρος Κωνσταντάρας, Μάρθα Καραγιάννη, Ντίνα Τριάντη, Δημήτρης Νικολαΐδης, Νίκος Φέρμας, Ντόρα Κωστίδου, Κώστας Παπαχρήστος, Ζαννίνο, Γιώργος Λουκάκης, Κώστας Μεντής, Μιρέλλα Τσάρου

**Διάρκεια:** 76΄

**Υπόθεση:** Ένας αγαθός χωριάτης, πιστεύοντας πως είναι ο νέος Καζανόβας, καταφθάνει στην Αθήνα για να κατακτήσει τις γυναίκες. Ο ξάδερφός του, αναγνωρίζοντας την αδυναμία του στο γυναικείο φύλο, τον μπλέκει, χωρίς ο ίδιος να το γνωρίζει, σε μία μεγάλη απάτη.

**Τρίτη 12/9/2023, στις 20.00: «Ο άντρας της γυναίκας μου» Κ WEBTV**

**Κωμωδία, παραγωγής 1962**

**Σκηνοθεσία:** Ντίμης Δαδήρας

**Σενάριο:** Γιάννης Μαρής

**Φωτογραφία:** Τάκης Καλατζής, Δήμος Σακελλαρίου

**Μουσική επιμέλεια:** Χρήστος Μουραμπάς

**Παίζουν:** Γιάννης Γκιωνάκης, Μάρω Κοντού, Μάρθα Βούρτση, Διονύσης Παπαγιαννόπουλος, Γιώργος Κωνσταντίνου,

Βίκυ Αναστασίου, Κώστας Δούκας, Ράλλης Αγγελίδης, Γιώργος Τζιφός, Ζέτα Αποστόλου, Κώστας Μεντής, Ταϋγέτη

**Διάρκεια:** 76΄

**Υπόθεση:** Μία σύζυγος προκειμένου να συνετίσει τον άντρα της, που την απατά επανειλημμένως, του στήνει μία φάρσα.

Το σενάριο της ταινίας βασίζεται στην ομότιτλη θεατρική επιτυχία των Δ.Κ. Ευαγγελίδη και Γιάννη Μαρή.

**Τετάρτη 13/9/2023, στις 20.00: «Έγκλημα στα παρασκήνια» Κ8 WEBTV**

**Αστυνομική ταινία, παραγωγής** **1960**

**Σκηνοθεσία:** Ντίνος Κατσουρίδης

**Σενάριο:** Γιάννης Μαρής

**Φωτογραφία:** Αριστείδης Καρύδης-Φουκς

**Μουσική σύνθεση:** Μίμης Πλέσσας

**Μοντάζ:** Ντίνος Κατσουρίδης

**Παίζουν:** Αλέκος Αλεξανδράκης, Τίτος Βανδής, Μάρω Κοντού, Αλίκη Γεωργούλη, Ζωρζ Σαρή, Γκίκας Μπινιάρης, Χρήστος Τσαγανέας, Λαυρέντης Διανέλλος, Γιώργος Δαμασιώτης, Θανάσης Μυλωνάς, Δήμος Σταρένιος, Σαπφώ Νοταρά, Έφη Μελά, Δημήτρης Νικολαΐδης, Γιώργος Μπέλλος, Βελισσάριος Κοντογιάννης

**Διάρκεια:** 85΄

**Υπόθεση:** Μια περιβόητη για τα ερωτικά της σκάνδαλα ηθοποιός, η Ρόζα Δελλή, βρίσκεται μαχαιρωμένη στο καμαρίνι της.

Την υπόθεση αναλαμβάνει ο επιθεωρητής Μπέκας που καλείται να δώσει τις εξής απαντήσεις: ποιος τη σκότωσε, και πώς έγινε ο φόνος, αφού η πόρτα βρέθηκε κλειδωμένη από μέσα;

Ως ύποπτα φέρονται τρία πρόσωπα: ο ζεν πρεμιέ του θιάσου Χάρης Αποστολίδης που διαπληκτίστηκε μαζί της τη νύχτα του φόνου, ένας άγνωστος που την επισκέφτηκε το ίδιο βράδυ, και η συνάδελφός της Έλενα Παυλίδη που πάντα τη μισούσε. Ο δημοσιογράφος Μακρής, που σκαλίζει την υπόθεση για λογαριασμό της εφημερίδας του, καταφέρνει να βρει την άκρη, βοηθώντας έτσι και τον Μπέκα. Δολοφόνος είναι ο Παύλος Στεφάνου, φίλος και προστάτης της νεκρής, ο οποίος, μετά τον φόνο, έπεσε θύμα εκβιασμού του αγνώστου που την επισκέφθηκε – κι αυτός ο άγνωστος ήταν ο σύζυγός της, ο Μάκης Αγγέλογλου, για τον οποίο όλοι πίστευαν ότι είχε πεθάνει στην Κατοχή – και της Θάλειας Χαλκιά, συναδέλφου της νεκρής.

Η ταινία, που ακολουθεί τη συνταγή των αμερικανικών φιλμ νουάρ, τιμήθηκε με δύο βραβεία στο 1ο Φεστιβάλ Κινηματογράφου Θεσσαλονίκης 1960: B΄ Γυναικείου Ρόλου (Ζωρζ Σαρή), Φωτογραφίας (Αριστείδης Καρύδης-Fuchs).

Επίσης, η ταινία προβλήθηκε ως ανεπίσημη συμμετοχή στο Φεστιβάλ Καννών του 1961.

Είναι η πρώτη ελληνική ταινία που πουλήθηκε για διανομή στην αμερικάνικη αγορά.

**Πέμπτη 14/9/2023, στις 20.00: «Εισπράκτωρ 007» Κ WEBTV**

**Κωμωδία, παραγωγής** **1966**

**Σκηνοθεσία:** Κώστας Καραγιάννης

**Σενάριο:** Λάκης Μιχαηλίδης, Γιώργος Κατσαμπής

**Διεύθυνση φωτογραφίας:** Βασίλης Βασιλειάδης

**Σκηνικά:** Πέτρος Καπουράλης

**Μουσική επιμέλεια:** Χρήστος Μουραμπάς

**Παίζουν:** Νίκος Σταυρίδης, Κούλης Στολίγκας, Άννα Μαντζουράνη, Δέσποινα Στυλιανοπούλου, Δημήτρης Νικολαΐδης, Μαρίκα Νέζερ, Σταύρος Ξενίδης, Έφη Οικονόμου, Τάκης Χριστοφορίδης, Αλέκος Κουρής, Δημήτρης Κατσούλης, Βίκυ Παππά, Γιώργος Κωβαίος, Αλίκη Ηλιοπούλου

**Διάρκεια:** 82΄

**Υπόθεση:** O Ξενοφών Τσιγγενές, ένας αφελής τύπος που εργάζεται ως εισπράκτορας στην εταιρεία πλαστικών «Κ. Δερβίσης & Σία», σώζει από πυρκαγιά τα αρχεία της εταιρείας. Ανάμεσά τους είναι τα λογιστικά βιβλία αλλά και κάποιες ερωτικές επιστολές. Στα λογιστικά βιβλία εμφαίνεται ότι ο ένας από τους δύο συνεταίρους, ο Κοσμάς, κλέβει τον άλλον συνέταιρο, τον Τέλη, οι δε ερωτικές επιστολές είναι της γυναίκας του Κοσμά, της Λέλας, και απευθύνονται προς τον Τέλη. Κάποια στιγμή, ο Ξενοφών μαθαίνει από την τσιμπημένη μαζί του υπηρέτρια του Κοσμά, τη Βαγγελιώ, ότι σκέφτονται να τον απολύσουν. Αν και δεν γνωρίζει την πραγματική αξία των στοιχείων που έχει στα χέρια του, καταφεύγει στον εκβιασμό. Ο Κοσμάς και ο λογιστής του, αλλά και ο Τέλης με τη Λέλα, προσπαθούν να υπεξαιρέσουν τα στοιχεία, ενώ το αποτέλεσμα είναι να καταλήξουν όλοι στην αστυνομία, όπου και θα ξεκαθαρίσουν τα πράγματα. Τελικά, ο Ξενοφών θα παντρευτεί τη Βαγγελιώ, παρά τους οδυρμούς της σπιτονοικοκυράς του.

**Παρασκευή 15/9/2023, στις 20.00: «Τα 201 καναρίνια» Κ WEBTV**

**Κωμωδία, παραγωγής** **1964**

**Σκηνοθεσία:** Γρηγόρης Γρηγορίου

**Σενάριο:** Πολύβιος Βασιλειάδης, Νίκος Τσιφόρος

**Φωτογραφία:** Γρηγόρης Δανάλης

**Μουσική:** Γιώργος Κατσαρός

**Μοντάζ:** Μεμάς Παπαδάτος

**Σκηνικά:** Τάσος Ζωγράφος

**Παίζουν:** Χάρρυ Κλυνν, Έρρικα Μπρόγιερ, Τέλης Ζώτος, Ματίνα Καρρά, Ελένη Χαλκούση, Μαρία Φωκά, Κώστας Δούκας, Παναγιώτης Καραβουσάνος, Γιάννης Κοντούλης, Αμαλία Λαχανά, Λάζος Τερζάς, Γιώργος Οικονόμου, Φώτης Μεταξόπουλος, Βίκυ Τζινιέρη

**Διάρκεια:**74΄

**Υπόθεση:** Μια σπουδάστρια Μουσικής, η Λίλα –της οποίας ο θείος έχει καταχραστεί την περιουσία–, δέχεται να παίζει πιάνο για μια ιδιόρρυθμη γεροντοκόρη, τη δεσποινίδα Αριστέα, προσπαθώντας να κάνει τα καναρίνια της δεύτερης να κελαηδήσουν. Με την πάροδο του χρόνου, η Αριστέα αναθυμάται τη δική της νιότη και νιώθει αισθήματα προστασίας για τη Λίλα. Έτσι, αναθέτει στον δικηγόρο της τη διεκδίκηση της περιουσίας της κοπέλας από τον καταχραστή θείο. Όμως, σε κάποια επίσκεψη των φίλων της Λίλας, ο αρραβωνιαστικός της Πάρις βλέπει έκπληκτος μια φωτογραφία του πατέρα του, ο οποίος ήταν και ο μοναδικός έρωτας της Αριστέας.

Η αναπάντεχη συγκίνηση, όμως, δεν επιτρέπει στην άτυχη γυναίκα να χαρεί την αποκάλυψη κι έτσι πέφτει νεκρή από την ταραχή της. Στη διαθήκη της έχει αφήσει στη Λίλα τα 201 καναρίνια της, αλλά σ’ έναν φθαρμένο καναπέ ανακαλύπτεται κι ένα μεγάλο κομπόδεμα.

Πρώτη κινηματογραφική εμφάνιση του Χάρρυ Κλυνν.

**Σάββατο 16/9/2023, στις 13.00: «Πώς καταντήσαμε Σωτήρη!..» Κ WEBTV**

**Κωμωδία, παραγωγής** **1972**

**Σκηνοθεσία:** Στέλιος Τατασόπουλος

**Σενάριο:** Λάζαρος Μοντανάρης

**Φωτογραφία:** Τάκης Βενετσανάκος

**Μουσική επιμέλεια:** Χρήστος Μουραμπάς

**Διάρκεια:**87΄

**Παίζουν:** Νίκος Σταυρίδης, Νίκος Τσούκας, Μαρίκα Κρεββατά, Ντέπη Γεωργίου, Νίτσα Μαρούδα, Αντώνης Παπαδόπουλος, Ιάκωβος Ψαρράς, Γιώργος Γαβριηλίδης, Ελπίδα Μπραουδάκη, Νίκος Θηβαίος, Ευαγγελία Σαμιωτάκη, Γιάννης Φύριος, Χρήστος Νάτσιος, Γιώργος Οικονόμου, Παναγιώτης Τράικος, Μαργαρίτα Παπαδοπούλου, Γιώργος Παππάς

**Υπόθεση:** Ένας τίμιος κλητήρας σε εταιρεία, ο Σωτήρης, βρίσκει το πορτοφόλι του αφεντικού του και του το επιστρέφει, κερδίζοντας έτσι μία προαγωγή. Αντί όμως να απολαύσει την ανταμοιβή του, βρίσκεται σε πολύ δύσκολη θέση, αφού όλο του το σόι του ζητάει οικονομικές χάρες.

**Σάββατο 16/9/2023, στις 20.45: «Το κορίτσι του λούνα παρκ» Κ8 WEBTV**

**Αισθηματικό δράμα, παραγωγής 1968**

**Σκηνοθεσία:** Κώστας Καραγιάννης

**Σενάριο:** Λάκης Μιχαηλίδης

**Μουσική:** Γιώργος Κατσαρός

**Διεύθυνση φωτογραφίας:** Δήμος Σακελλαρίου, Τάκης Καλαντζής

**Σκηνικά:** Πέτρος Καπουράλης

**Παίζουν:** Αλίκη Βουγιουκλάκη, Δημήτρης Παπαμιχαήλ, Λυκούργος Καλλέργης, Δέσποινα Στυλιανοπούλου, Νίκος Ρίζος, Λαυρέντης Διανέλλος, Γιώργος Τσιτσόπουλος, Πέτρος Λοχαΐτης, Αλίκη Ζαβερδινού, Ντία Αβδή, Τάκης Γκιώκας, Νίκος Τσουκαλάς, Μάκης Δεμίρης, Γιάννης Μπουρνέλης, Γιώργος Καλατζής, Λάμπρος Αχείμαστος, Δημήτρης Μαυρικάκης, Βασίλης Λιόγκαρης, Κώστας Παπανίκος, Στέλλα Νέρη, Τζένη Ρουσσέα

**Διάρκεια:**95΄

**Υπόθεση:** Ένα φτωχό και καλόκαρδο κορίτσι, η Μαργαρίτα, δουλεύει σ’ ένα λούνα παρκ και ερωτεύεται έναν ευκατάστατο καρδιοχειρουργό, τον Αλέκο, ο οποίος όμως της έχει συστηθεί σαν ένας απλός εργάτης.

Η αγάπη τους είναι μεγάλη, αλλά τα εμπόδια πολλά. Ύστερα από παράκληση του πεθερού του, ο οποίος φυσικά δεν εγκρίνει μια τέτοια σχέση, η Μαργαρίτα αναγκάζεται να εγκαταλείψει τον Αλέκο κι αυτός το ρίχνει στο ποτό.

Εκείνη ακολουθεί ένα ζευγάρι φίλων της, καλλιτεχνών πίστας, οι οποίοι πρόκειται να εμφανιστούν στο Ναύπλιο. Όταν ο Αλέκος μαθαίνει τα καθέκαστα, τρέχει στο Ναύπλιο και τη βρίσκει να τραγουδάει. Η Μαργαρίτα, κατασυγκινημένη, παθαίνει καρδιακές αρρυθμίες, αλλά ο Αλέκος της σώζει τη ζωή και στη συνέχεια την παντρεύεται.

**Κυριακή 17/9/2023, στις 13.00: «Η αρχόντισσα της κουζίνας» Κ WEBTV**

**Κωμωδία, παραγωγής** **1969**

**Σκηνοθεσία:** Κώστας Καραγιάννης

**Σενάριο:** Λάκης Μιχαηλίδης

**Διεύθυνση φωτογραφίας:** Βασίλης Βασιλειάδης

**Μουσική:** Γιώργος Κατσαρός

**Παίζουν:** Δέσποινα Στυλιανοπούλου, Γιώργος Κάππης, Γιάννης Φέρμης, Αντώνης Παπαδόπουλος, Λαυρέντης Διανέλλος, Μάκης Δεμίρης, Σταύρος Ξενίδης, Εύα Φρυδάκη, Γιώργος Γρηγορίου, Γιώργος Μεσσάλας, Μανώλης Δεστούνης, Βασίλης Πλατάκης, Γιάννης Αλεξανδρίδης, Λευτέρης Σφακιανάκης, Νίκος Σπυριδωνάκος, Αλέκος Πετρίδης, Κώστας Λιακάκος, Ρένα Πασχαλίδου, Πάνος Τέρρης, Χάρης Κεδίκος, Σπύρος Γουριώτης

**Διάρκεια:**84΄

**Υπόθεση:** Η πρόσχαρη κόρη του ταβερνιάρη της γειτονιάς, η Ασημίνα, κερδίζει ένα διαμέρισμα σ’ έναν διαγωνισμό Μαγειρικής κι έτσι γίνεται η «Αρχόντισσα της κουζίνας».

Αλλά μια κατά τύχη αρχόντισσα οφείλει να ζει σαν πραγματική αρχόντισσα, έτσι η μέχρι πρότινος συνεσταλμένη Ασημίνα βάζει πανιά για τη μεγάλη ζωή. Οι διαφημιστικές υποχρεώσεις που αναλαμβάνει και ο ψεύτικος γάμος που έχει συνάψει με τον ηλικιωμένο κύριο Γουστάβο για να μπορέσει να λάβει μέρος στον διαγωνισμό, την απομακρύνουν από τον πατέρα της και από τον μνηστήρα της Θανάση, έναν καλοκάγαθο ηλεκτρολόγο, ο οποίος κάθε Κυριακή κάνει τον διαιτητή ποδοσφαίρου και τρώει το ξύλο της χρονιάς του στα γήπεδα –όχι όμως για πολύ ακόμα.

**Δευτέρα 18/9/2023, στις 20.00: «Το αφεντικό μου ήταν κορόιδο» Κ WEBTV**

**Κωμωδία, παραγωγής** **1969**

**Σκηνοθεσία-σενάριο:** Ερρίκος Θαλασσινός

**Φωτογραφία:** Δήμος Σακελλαρίου

**Μουσική σύνθεση:** Γιώργος Κατσαρός

**Μοντάζ:** Παύλος Φιλίππου

**Σκηνικά:** Πέτρος Καπουράλης

**Παίζουν:** Νίκος Σταυρίδης, Δέσποινα Στυλιανοπούλου, Νίκος Ρίζος, Άννα Μαντζουράνη, Γιώργος Κάππης, Σωτήρης Τζεβελέκος, Γιάννης Φέρμης, Μανώλης Δεστούνης, Ρία Δελούτση, Νικήτας Πλατής, Νάσος Κεδράκας, Αντώνης Παπαδόπουλος, Νίκος Πασχαλίδης, Ρένα Πασχαλίδου, Απόστολος Σουγκλάκος, Κική Πέρση, Ειρήνη Χατζηκωνσταντή

**Διάρκεια:** 87΄

**Υπόθεση:** Ένα καλοσυνάτο γεροντοπαλίκαρο, ο Χαράλαμπος, αγαπά την όμορφη υπηρέτριά του Μελπομένη, αλλά ντρέπεται να το παραδεχτεί. Η Μελπομένη είναι, επίσης, ερωτευμένη μαζί του αλλά κι αυτή φοβάται να το ομολογήσει. Όμως και ο χασάπης της γειτονιάς, ο Θόδωρος, είναι σφοδρά ερωτευμένος με τη Μελπομένη και μια μέρα καταφτάνει στον Χαράλαμπο, ζητώντας το χέρι της.

Ο Χαράλαμπος αρνείται φυσικά και έτσι ο Θόδωρος αποφασίζει να την απαγάγει. Η άλλη όμως υπηρέτρια του Χαράλαμπου, η Τούλα, που είναι τσιμπημένη με τον Θόδωρο, αποφασίζει να τους κάνει να παραδεχτούν την αλήθεια.

Τέλος παίρνει η ίδια τον Θόδωρο, ο Χαράλαμπος παίρνει τη Μελπομένη, και ο ανιψιός Τώνης, ο οποίος κόπτεται για τα προτερήματα των πολυκατοικιών, βρίσκει τον έρωτα της ζωής του στο πρόσωπο μιας θεατρίνας.

**Τρίτη 19/9/2023, στις 20.00: «Ο ανιψιός μου ο Μανώλης» Κ WEBTV**

**Κωμωδία, παραγωγής** **1963**

**Σκηνοθεσία:** Απόστολος Τεγόπουλος

**Σενάριο:** Λάκης Μιχαηλίδης

**Φωτογραφία:** Ανδρέας Αναστασάτος, Δημήτρης Καράμπελας

**Μουσική:** Κώστας Καπνίσης

**Μοντάζ:** Αντώνης Τέμπος

**Σκηνικά:** Γιώργος Μακρίδης

**Παίζουν:** Κώστας Χατζηχρήστος, Βασίλης Αυλωνίτης, Γεωργία Βασιλειάδου, Νίκος Ρίζος, Πόπη Λάζου, Θάνος Μαρτίνος, Σπεράντζα Βρανά, Νέλλη Παππά, Νίκος Φέρμας, Μαργαρίτα Αθανασίου, Τάσος Γιαννόπουλος, Θάνος Μαρτίνος, Γιώργος Βελέντζας, Ράλλης Αγγελίδης

**Διάρκεια:**74΄

**Υπόθεση:** Έπειτα από μια παρεξήγηση, ένας απλοϊκός επαρχιώτης θεωρείται σαν ο αναμενόμενος εξ Αμερικής πλούσιος ανιψιός μιας οικογένειας και ο πραγματικός ομογενής σαν ένας φουκαράς ξάδελφος από την Αμαλιάδα.

**Τετάρτη 20/9/2023, στις 20.00: «Το ραντεβού της Κυριακής» Κ8 WEBTV**

**Αισθηματικό δράμα, παραγωγής** **1960**

**Σκηνοθεσία:** Ερρίκος Θαλασσινός

**Σενάριο:** Ιάκωβος Καμπανέλλης

**Φωτογραφία:** Παύλος Φιλίππου

**Μουσική:** Κώστας Καπνίσης

**Τραγούδι:** Νάνα Μούσχουρη, Μανώλης Αγγελόπουλος

**Σκηνικά:** Πέτρος Καπουράλης

**Παίζουν:** Δημήτρης Παπαμιχαήλ, Κάκια Αναλυτή, Μάρθα Βούρτση, Κώστας Ρηγόπουλος, Δέσπω Διαμαντίδου, Τίτος Βανδής, Θανάσης Μυλωνάς, Θανάσης Βέγγος, Γιάννης Μαλούχος

**Διάρκεια:** 77΄

**Υπόθεση:** Η Ανθούλα έχει χάσει τη μητέρα της και ο πατέρας της παρασύρεται από τη νέα του αγάπη, τη Μάρθα, και εγκαθίσταται μακριά από την Ανθούλα, στο σπίτι της Αφροδίτης. Η Αφροδίτη σπρώχνει την Ανθούλα στην αγκαλιά του γιου της Θάνου, έχοντας βλέψεις στην περιουσία της. Όμως ο Αλέκος, που αγαπάει αληθινά την Ανθούλα, θα αποκαλύψει την πλεκτάνη και έτσι ο πατέρας της θα εγκαταλείψει τη Μάρθα.

**Πέμπτη 21/9/2023, στις 20.00: «Η αδελφή μου θέλει ξύλο» Κ WEBTV**

**Κωμωδία, παραγωγής 1966**

**Σκηνοθεσία:** Κώστας Λυχναράς

**Σενάριο:** Αλέκος Σακελλάριος

**Διεύθυνση φωτογραφίας:** Νίκος Δημόπουλος

**Μοντάζ:** Γιώργος Τσαούλης

**Σκηνικά:** Τάσος Ζωγράφος

**Τραγούδι:** Πάνος Γαβαλάς, Ρία Κούρτη

**Παίζουν:** Γιάννης Γκιωνάκης, Νίκη Λινάρδου, Διονύσης Παπαγιαννόπουλος, Νίκος Ρίζος, Ρίτα Μουσούρη, Βασίλης Αυλωνίτης, Αντώνης Παπαδόπουλος, Γιώργος Βρασιβανόπουλος, Τούλα Γαλάνη, Άννα Γαλάνη, Εύα Ευαγγελίδου, Αλέκος Δαρόπουλος, Στέλιος Λιονάκης

**Διάρκεια:**74΄

**Υπόθεση:** Ο Σπύρος θέλει να παντρέψει την αδελφή του, μια ζωηρή σουσουραδίτσα -Μαριάννα το όνομα. Θέλει να της δώσει ένα διαμέρισμα για προίκα αλλά τα χρήματά του δεν αρκούν για κάτι τέτοιο. Έτσι αναγκάζεται να ζητήσει δάνειο από το αφεντικό του. Ο τελευταίος αρνείται να τον εξυπηρετήσει, αλλά μόλις γνωρίζει αυτοπροσώπως τη Μαριάννα, η οποία στο μεταξύ έχει αναδειχθεί Μις Βαγόνι και πρωταγωνιστεί σε ταινία, αλλάζει γνώμη.

Ο Σπύρος προσπαθεί να βάλει μυαλό στη Μαριάννα, η οποία τροχίζεται για ερωμένη του αφεντικού του, το μόνο όμως που καταφέρνει είναι να χάσει τη δουλειά του. Επειδή ωστόσο είναι καλός χημικός, δεν αργεί να βρει άλλη δουλειά αλλά το πρόβλημά του παραμένει. Θέλει με κάθε θυσία να αποκαταστήσει την αδελφή του, παντρεύοντάς την με τον φτωχό και έντιμο ηλεκτρολόγο Μανώλη. Ο τελευταίος, καθώς φαίνεται, την υπεραγαπά.

Η ταινία βασίζεται στο θεατρικό έργο των Αλέκου Σακελλάριου - Χρήστου Γιαννακόπουλου, «Μις Βαγόνι».

**Παρασκευή 22/9/2023, στις 20.00: «Τρεις κούκλες κι εγώ» Κ WEBTV**

**Κωμωδία, παραγωγής 1960**

**Σκηνοθεσία:** Νίκος Τσιφόρος

**Σενάριο:** Πολύβιος Βασιλειάδης – Νίκος Τσιφόρος

**Φωτογραφία:** Γιάννης Χατζόπουλος

**Μουσική σύνθεση:**Μίμης Πλέσσας

**Παίζουν:** Ντίνος Ηλιόπουλος, Μάρω Κοντού, Μάρθα Καραγιάννη, Ντίνα Τριάντη,  Γιώργος Λευτεριώτης, Νίκος Ρίζος, Σμαρώ Στεφανίδου, Μαίρη Λίντα, Τάκης Χριστοφορίδης, Νίκος Φέρμας, Γιώργος Τσιτσόπουλος, Διονύσης Παγουλάτος, Βελισσάριος Κοντογιάννης, Μαργαρίτα Αθανασίου, Γρηγόρης Βαρώσης, Γιούλα Σκανδάλη, Νίκος Γρηγορίου, Βαγγέλης Σάκαινας, Τόλης Βοσκόπουλος (παρουσιαστής), Τάκης Βάβαλης, Εύα Χόνδρου

**Διάρκεια:** 78΄

**Υπόθεση:** Ο λογιστής ενός οίκου μόδας, που βρίσκεται στα όρια της πτώχευσης, αναλαμβάνει να συνοδεύσει τρία μανεκέν σε ένα κοσμοπολίτικο νησί με σκοπό την προώθηση των ρούχων του οίκου. Κατά τη διαμονή τους στο νησί, ένας εφοπλιστής, ένας κοντός καταφερτζής και ο ίδιος ο λογιστής ερωτεύονται τις τρεις καλλονές.